Diari Oficial de la Generalitat Valenciana


Sumari del DOGV 7372, del 01-10-2014 (2014/8831)

Notificació del laude emès per la Junta Arbitral de Transports d'Alacant. Expedient número 016/14-A.
----------------------------------------------------------------------------------------------------

### Dades del document

Número de DOGV
:   7372

Data del DOGV
:   01-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8831


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports d'Alacant. Expedient número 016/14-A. [2014/8831]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Compañía Reus Barcelona, SL, que s'ha dictat laude en l'expedient referenciat i no és possible la seua notificació per parador desconegut, ignorat o absència, es fa a través d'esta publicació, perquè tinga efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio. Parts. Reclamant: Transportes El Comtat, Coop. Valenciana, representada per Juan Mifsud Manclús. Reclamat: Compañía Reus Barcelona, SL, que no compareix a l'acte de la vista.  
A Alacant, 18 de setembre de 2014 i sent les 10.00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 016/14-A, i es procedix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president, es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació vista per al dia 18 de setembre de 2014 per mitjà d'exposició en el tauler d'edictes de l'ajuntament del seu últim domicili conegut, i publicació d'edicte en el DOCV núm. 7357, de 10 de setembre de 2014, i que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Ratificant-se en tots els motius de la seua demanda manifesta que com a conseqüència de les relacions comercials existents entre les parts, la reclamant va contractar amb la reclamada la realització de diversos servicis de transport nacional amb càrrega a la província de Tarragona i destinació a la província d'Alacant. Els servicis es realitzen sense cap incidència, i es presenta a cobrament la factura núm. 395, de 30.04.2013, per un import de 2.214,30 - euros, la factura núm. 319, de 31.03.2013, per un import de 157,30 - euros, la factura núm. 257, de 15.03.2013, per un import de 169,40 - euros, la factura núm. 227, d'11.03.2013, per un import de 163,35 - euros, la factura núm. 477, de 14.05.2013, per un import de 1.881,55 - euros.  
Realitzades diverses gestions per al cobrament d'estes, no s'ha aconseguit cobrar el deute, per la qual cosa s'interposa esta demanda, amb la sol·licitud que, una vegada que siga reconegut el seu dret, es condemne la reclamada al pagament de la quantitat de 4.586,10 - euros.  
Com que no hi ha més al·legacions i havent sigut debatuda la demanda, es dóna per conclosa la vista.  
S'hi apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000.00 euros i que cap de les parts intervinents en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estima la demanda, interposada per Transportes El Comtat, Coop. Valenciana, representada per Juan Midsuf Manclús contra Compañía Reus Barcelona, SL, ja que dels fets relatats, documents probatoris i declaracions efectuades s'establix que com que s'han realitzat els transports reclamats dins de les condicions contractuals convingudes, ha de ser abonat el seu import.  
Per tot això Compañía Reus Barcelona, SL, haurà d'abonar a Transportes El Comtat, Coop. Valenciana, la quantitat de quatre mil cinc-cents huitanta-sis amb deu euros (4.586,10 euros).  
Contra este laude pot exercitar-se l'acció d'anul·lació davant de davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al la notificació del laude es podrà sol·licitar a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant, segons establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els esmentats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 23 de setembre de 2014.- El president de la Junta Arbitral de Transports d'Alacant: Luis Felipe Suárez Jorcano.